## Rješenje kojim se Ivanu Beljanu oduzima dozvola za obavljanje poslova investicijskog savjetnika

### NN 88/2008 (28.7.2008.), Rješenje kojim se Ivanu Beljanu oduzima dozvola za obavljanje poslova investicijskog savjetnika

# HRVATSKA AGENCIJA ZA NADZOR FINANCIJSKIH USLUGA

2824

Na temelju odredbi članka 15. točka 4. alineja 1. i članka 8. stavak 1.
Zakona o Hrvatskoj agenciji za nadzor financijskih usluga (»Narodne novine« br.
140/05), te članka 58. stavak 1. točka 7. Zakona o tržištu vrijednosnih papira
(»Narodne novine« br. 84/02 i 138/06), Uprava Hrvatske agencije za nadzor
financijskih usluga, po službenoj dužnosti, u predmetu oduzimanja dozvole za
obavljanje poslova investicijskog savjetnika Ivana Beljana iz Sesveta,
Vinogorska 51, na sjednici održanoj 17. srpnja 2008. godine donijela je

## RJEŠENJE

1. Ivanu Beljanu iz Sesveta, Vinogorska 51, oduzima se dozvola za obavljanje
poslova investicijskog savjetnika.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga pod rednim brojem 101
(stotinu jedan).
3. Ovo rješenje objavit će se u »Narodnim novinama«.
Obrazloženje
Rješenjem Hrvatske agencije za nadzor financijskih usluga, klasa:
UP/I-451-04/07-08/41 od 4. svibnja 2007. godine, Ivanu Beljanu iz Sesveta,
Vinogorska 51, zaposleniku ovlaštenog društva CREDOS d.o.o. za poslovanje
vrijednosnim papirima, Zagreb, Kraljevićeva 6 (dalje: Društvo), bila je na
neodređeno vrijeme izdana dozvola za obavljanje poslova investicijskog
savjetnika.
Odredbom članka 58. stavak 1. točka 7. Zakona o tržištu vrijednosnih papira
(»Narodne novine« br. 84/02 i 138/06) propisano je da će Hrvatska agencija za
nadzor financijskih usluga (dalje: Agencija) rješenjem oduzeti dozvolu
investicijskom savjetniku koji prestane ispunjavati uvjete na temelju kojih mu
je dozvola izdana ako, u roku koji Agencija odredi, te uvjete ne ispuni.
Budući da, prema očitovanju Društva od dana 28. ožujka 2008. godine, Ivan Beljan
više ne obavlja poslove investicijskog savjetnika, to je imenovanom bio
zaključkom Agencije, klasa: UP/I-451-04/08-08/31, od 10. travnja 2008. godine,
određen rok od 3 (tri) mjeseca za dostavu dokaza da je zaposlen u ovlaštenom
društvu na poslovima investicijskog savjetnika. Iz dostavnice je razvidno da je
Ivanu Beljanu predmetni zaključak uručen dana 14. travnja 2008. godine.
Kako Ivan Beljan nije u roku od 3 mjeseca (do 14. srpnja 2008. godine), a niti
naknadno, Agenciji dostavio dokaz o zaposlenju, valjalo je riješiti kao u
izrjeci ovog rješenja, dakle oduzeti mu dozvolu za obavljanje poslova
investicijskog savjetnika i provesti upis oduzimanja dozvole u Registru
ovlaštenih investicijskih savjetnika koji vodi Agencija, s danom upisa 17.
srpnja 2008. godine, pod rednim brojem 101 (stotinu jedan).
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« broj 140/05), ovo rješenje objavit će se u
»Narodnim novinama«.
UPUTA O PRAVNOM LIJEKU
Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.
Klasa: UP/I-451-04/08-08/31
Urbroj: 326-111/08-2
Zagreb, 17. srpnja 2008.

Predsjednik Uprave
**Ante Samodol, v. r.**

Rješenje, NN 88/2008-2824
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)